диаметър 170 mm ± 50 mm върху подлаганата на износване повърхност, разположена на разстояние 380 mm ± 10 mm от дюзата.
 1.2. Изпитвателна смес
 Изпитвателната смес е съставена от:
 кварцов пясък с твърдост 7 по скалата на Моос и големина на частиците между 0 и 0,2 mm, с приблизително нормално разпределение и ъглов коефициент от 1,8 до 2;
 вода, чиято твърдост не превишава 205 g/m3, за смес в съотношение 25 g пясък на 1 литър вода.
 2. ИЗПИТВАНЕ
 Външната повърхност на лещите на фаровете се подлага веднъж или повече пъти на действието на струята пясък, както е описано по-горе. Струята се пръска почти перпендикулярно на изпитваната повърхност.
 Степента на износване се проверява посредством един или повече стъклени образци, поставено като еталон близо до лещите, които се изпитват. Сместа се пръска, докато отклонението на стойността на разсейването на светлината върху образеца или образците, измерено по метода, описан в допълнение 2, достигне:
 Могат да бъдат използвани няколко еталонни образеца, за да се провери, дали цялата повърхност, подлежаща на изпитване, е равномерно износена.
 ДОПЪЛНЕНИЕ 4
 ИЗПИТВАНЕ ЗА ПРИЛЕПВАНЕ НА САМОЗАЛЕПВАЩА СЕ ЛЕНТА
 1. ЦЕЛ
 Настоящият метод позволява да се определи при стандартни условия линейната сила на прилепване на самозалепваща се лента към стъклена пластина.
 2. ПРИНЦИП
 Измерване на силата, необходима за отлепването под ъгъл 90° на самозалепваща се лента от стъклена пластина.
 3. АТМОСФЕРНИ УСЛОВИЯ ПО СПЕЦИФИКАЦИЯ
 Температурата на околната среда трябва да е 23 °C ± 5 °C при относителна влажност 65 ± 15 процента.
 4. ИЗПИТВАТЕЛНИ ОБРАЗЦИ
 Преди изпитването ролката с образеца на самозалепваща се лента трябва да престои в продължение на 24 часа при определените условия на околната среда (вж. точка 3 по-горе).
 От всяка ролка се вземат за изпитване пет изпитвателни образци с дължина 400 mm. Изпитвателните образци се отрязват от ролката след изхвърлянето на първите три навивки.
 5. ПРОЦЕДУРА
 Изпитването се извършва при условията на околната среда, определени в точка 3.
 Вземат се петте изпитвателни образеца, като лентата се отмотава радиално със скорост приблизително 300 mm/s, след което те се залепват в следващите 15 секунди по следния начин:
 Залепва се парчето лента върху стъклената пластина с леко надлъжно притискащо движение на пръстите, без прекомерно силен натиск, като между лентата и стъклената пластина не се оставят въздушни мехурчета.
 Така слепената група се оставя в продължение на 10 минути при определените условия на околната среда.
 Отлепва се около 25 mm лента от пластината в равнина, перпендикулярна на оста на изпитвателния образец.
 Пластината се закрепва неподвижно и свободният край на лентата се огъва назад на 90°. Прилага се усилие по такъв начин, че линията на разделяне между пластината и лентата да е перпендикулярна на това усилие и перпендикулярна на пластината.
 За да се отлепи, лентата се дърпа със скорост 300 mm/s ± 30 mm/s и се отчита необходимото усилие.
 6. РЕЗУЛТАТИ
 Петте получени стойности се подреждат по големина и за резултат от измерването се приема средната стойност. Тази стойност се изразява в нютони на сантиметър широчина от лентата.
 ПРИЛОЖЕНИЕ 7
 МИНИМАЛНИ ИЗИСКВАНИЯ ЗА ВЗЕМАНЕ НА ОБРАЗЦИ ОТ ИНСПЕКТОР
 1. ОБЩИ ПОЛОЖЕНИЯ
